**Туган телем – иркә гөлем**

Максат: 1. Укучыларда туган телгә, Туган илгә, үз халкына

мәхәббәт тәрбияләү.

               2. Укучыларда күмәкчәнлек, үзенә һәм бер-беренә

таләпчәнлек, яхшылык тәрбияләү.

Хәерле көн кадерле балалар, хөрмәтле кунаклар!

Без бүген туган җиребезгә, туган телебезгә багышланган кичәгә җыелдык. Һәр кешенең иле бер генә булган кебек, туган теле дә бер генә була.

Каждый год  21 февраля официально празднуется Международный день родного языка. Мы все  с вами живем в республике Татарстан, где государственными языками являются два языка - татарский и русский языки.

**Укучы:** “Балам” диеп туган телдә,

Эндәшә миңа әнкәм.

“Әнием!” дип әнкәмә,

Мин туган телдә әйтәм.

Туган телдә сөйләшеп,

Яшим мин туган илдә,

“Туган ил”дигән сүзне дә,

Әйтәм мин туган телдә.

**Укучы:** Очрашып бер утырулар

Гомернең бизәкләре.

Тик хушлашу мизгелләре

Өзәдер үзәкләрне.

“Әссәламәгаләйкем” –дип

Бирәбез кайнар сәлам.

Сездән безгә насыйп булсын

“Вәгәләйкүм – вәссәлам”

“Әссәламәгаләйкем” җырын башкару.

**Укучы:** Дөньяда иң-иң матур ил-

Ул минем туган илем.

Дөньяда иң-иң матур тел-

Ул минем туган телем.

**Укучы:** Культура каждого народа

Жемчужина добра.

Татарский - ласковый язык

Всем выучить пора.

**Укучы:** Татар телен Такташ сөйде,

Тукай өзелеп мактады.

Урам теле түгел диеп,

Насыйри да яклады.

**Укучы**: Берәү башка телне өйрәнмәкче булса, башта үз телен белсен, - дигән Каюм Насыйри.

Туган телне белмәү – телсез калу, - дигән Дастан шагыйре.

**Алып баручы:** Менә шулай бөек татар халкы безгә киңәшләрен биргән, үзенең төрле чаралары белән безне тәрбияләгән. Хәзер без туган телнең кадерен белергә теләмәгән тиен кызының хатасын аңлавы турында бер өзек тыңлап үтәрбез.

**Сәхнәләштерү. “**Тиен укырга теләми”

(Аю, куян, төлке укырга җыена, тиен каршыларына җыена)

**Тиен:** Сез кая болай иртә җыендыгыз?

**Аю, куян, төлке:** Без мәктәпкә укырга кердек.

**Тиен:** Мәктәпкә? Ник, анда нәрсә эшлиләр соң?

**Аю:** Ул мәктәптә без укырга-язарга, санарга өйрәнәбез.

**Куян:** Ана телендә җырлар өйрәнәбез.

**Төлке:** Татархалык уеннары уйныйбыз.

**Тиен:** Әй, бигрәк авыр бит ул уку, санау. Юк, мин бармыйм. Агачтан агачка сикерүдән дә рәхәт нәрсә юк. (Аю, куян, төлке китәләр)

**Тиен:** Йөриләр инде шунда баш авырттырып.

“Туган тел” җыры

**Тиен:** Әй, карагыз әле, әллә чынлап та күңелле инде сезнең мәктәбегездә? Бер генә карап кайтырга мине дә алыгыз әле?

**Алып баручы:** Бүген мин сезне җәнлекләрнең дә үз ана телендә сөйләшүләре турында шигырь белән таныштырырмын.

**Укучы:** Ш. Галиев “Рус казлары га-га-га” шигырен сөйли.

**Укучы:** Татарча да яхшы бел,

Русча да яхшы бел.

Икесе дә безнең өчен

Иң кирәкле кыйммәт тел.

**Укучы:** Әле күп укымасак та,

Туган телне җырлыйбыз.

Бу Тукай абый бүләге,

Иң гүзәл бер җыр дибез.

**Алып баручы:** Ә хәзер мин сезне кечкенә Марат белән таныштырасым килә. Игътибар итегез, ул ничек матур итеп ана телендә сөйләшә, хәтта әнисен дә өйрәтә.

**Сәхнәләштерү:**

**Әнисе:** Әйдә инде, улым, тизрәк, садикка соңга калабыз.

**Марат:** Юк, әнием, мин ашыкмыйм.

**Әнисе:** Тагын ни булды?!

**Марат:** Син дөрес әйтмисең, әнием. Без бит садикка түгел, бакчага соңга калабыз. Дөрес әйт, әнием.

**Әнисе:** Әйдә, балам, әйдә, үскәнем, бакчага соңга калабыз.

**Алып баручы:** Укучылар, Марат әнисе белән ник килешмәгән?

**Балалар:** Чөнки әнисе рус сүзе катнаштырып сөйләшкән.

**Алып баручы:** Әйе,укучылар, без кечкенәдән үк үз телебезне бозмыйча, саф татар телендә сөйләшергә тиешбез. Моны истән чыгармагыз.

**Тиен:** Апа, апа, мин дә алар белән бергәләп мәктәпкә килим әле. Миңа бүген бик ошады. Мин ялгышканмын, бик күп нәрсәләрне белмәгәнмен. Мине гафу итегез, үзегез янына мине дә алыгыз.

**Алып баручы:** Алабызмы, балалар?

**Балалар:** Алабыз.

**Тиен:** Рәхмәт сезгә, дусларым.

**Укучы:** Туган оясыннан аерылган кош

Канатына мәңге ял тапмый.

Туган телен яратмаган кеше,

Башкаларның телен яратмый.

**Укучы:** И телем – тере тарихым,

Син минем киләчәгем.

Тик синдә, газиз туган тел,

Бәхеткә җитәчәгем.

**Алып баручы:** В татарском языке очень много пословиц и поговорок о родном языке. Давайте послушаем их.

**Мәкальләр.**

1.Иң татлы тел-туган тел,

Анам сөйләп торган тел.

2. Сөйдергән дә тел, биздергән дә тел.

3. Телең озын булса, гомерең кыска була.

4. Туган илем- туган анам.

5. Теле барның юлы бар.

6. Телләр белгән-илләр белгән.

7. Аз сөйлә-күп тыңла.

8. Туры сүз таш яра.

**Алып баручы:**  Идел ярларына нурлар сибеп

Матур булып ата бездә таң.

Таң шикелле якты Туган илем,

Бәхет биргән җирем Татарстан.

**Укучы:** Взрослый ты или ребенок

Ты должен понимать.

Раз в  Татарстане живешь-

Татарский должен знать.

**Укучы:** Татарстан, Татарстан,

Алтын бишек ул.

Милләтемә иң кадерле

Газиз ишек ул.

Киткәннәргә ул ишекне

Япты албасты.

Бүген халкым ул ишекне

Яңадан ачты.

Азатлык кояшын читтә

Озак көттегез.

Хәзер азат Идел-йортка

Рәхим итегез.

Татарстан –

Бу изге нигез.

Даныбызны күтәрергә

Рәхим итегез.

**Татар биюе.**

**Укучы:** Кояш гөлгә үрелә,

Дөнья нурга күмелә.

Туган илем, туган телем

Якын газиз күңелгә.

**Укучы:** Аяз булсын күгебез,

Якты кояш көлсен гел.

Туган илем, туган җирем,

Тыныч, имин булсын гел.

**Алып баручы:** И телем синдә нәфислек

Чишмәсе кибәрмени?

Гасырлар сиңа тимәде,

Дәверләр тиярмени?